CELEX: 62011TN0628
Language: et
Date: 2011-12-05 00:00:00
Title: Kohtuasi T-628/11: 5. detsembril 2011 esitatud hagi — Biogas Nord versus komisjon

18.2.2012   
            
            
               ET
            
            
               Euroopa Liidu Teataja
            
            
               C 49/27
            
         5. detsembril 2011 esitatud hagi — Biogas Nord versus komisjon
   (Kohtuasi T-628/11)
   2012/C 49/49
   Kohtumenetluse keel: saksa
   
      Pooled
   
   
      Hageja: Biogas Nord AG (Bielefeld, Saksamaa) (esindaja: advokaat C. Birkemeyer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada ELTL artikli 264 kohaselt Euroopa Komisjoni 26. jaanuari 2011. aasta otsus K(2011) 275, milles käsitletakse Saksamaa antud riigiabi C 7/2010 (ex CP 250/2009 ja NN 5/2010) „Ettevõtte tulumaksu seadus, saneerimisklausel”;
            
         
               —
            
            
               mõista kodukorra artikli 87 lõike 2 alusel hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: eraõigusliku võlausaldaja kriteeriumi järgimine
               Hageja väidab seoses hagi esimese väitega, et Saksa Körperschaftsteuergesetz'i (ettevõtte tulumaksuseadus, edaspidi „KStG”) § 8c lõike 1a osas ei ole tegemist riigiabiga ELTL artikli 107 jj tähenduses, kuna abisaajad ettevõtjad teevad samaväärse vastusoorituse, mis on võrreldav turutingimustes tegutseva eraõigusliku võlausaldaja tegevusega.
            
         
               2.
            
            
               Teine väide: valikulisuse puudumine
               Hageja väidab, et KStG § 8c lõike 1a puhul ei ole tegemist riigiabiga ELTL artikli 107 jj tähenduses, kuna sellel sättel ei ole valikuliselt soodustavat toimet.
            
         
               3.
            
            
               Kolmas väide: õiguspärase ootuse kaitse
               Hageja väidab seoses hagi kolmanda väitega, et nende ettevõtjate suhtes, kes tegid enne komisjoni ELTL artikli 108 lõike 2 kohasest menetlusest teadasaamist nende vara puudutavaid toiminguid, kehtib vaidlustatud otsuse osas õiguspärase ootuse kaitse.